text: “Eitt sjúkrahús við einari inngongd fyri øll”
text: #000000
text: Hetta var heitið á framløgu, sum stjóri okkara, Selmar Nielsen, hevði fyri lesandi á evnisdegi á Landssjúkrahúsinum herfyri, sum Landsverk og MFS skipaðu fyri. Eisini greiddi Selmar frá um tær logistisku loysnirnar og grønu orkuna, sum eyðkenna verkætlanina.
text: #000001
text: Tey lesandi, sum umboðaðu alskyns útbúgvingar innan eitt nú heilsu-, byggi- og løgfrøði, settu viðkomandi og gløggar spurningar. Í útbyggingini av Landssjúkrahúsinum leggja vit hjá SNA dent á tann lekjandi arkitekturin og stremba altíð eftir at seta sjúklingin í miðdepilin.
text: #000002
text: Eini 50 lesandi møttu til evnisdagin, "Betong / DNA - hvat kom fyrst?", har fyriskipararnir staðfesta, at “Onkuntíð taka atlit til funktión, nøgd, prís og tíð mesta uppmerksemi, og vit fáa rúm, sum menniskjan ikki kennir seg heima í og ikki dugir at liva í og brúka. Aðrar tíðir, so eru atlitini vakurleiki, estetikkur, samvera, náttúra og samband fremri í hugaheiminum á teimum, sum byggja. Avbjóðingin í dag og til allar tíðir er at finna nátúrligu javnvágina millum betong og DNA.”
text: #000003
text: Hugskotið við evnisdegnum var at knýta bond millum føroysk lesandi, sum hava áhuga í bygging og á tann hátt seta hol á eitt kjak um framtíðar Føroyar. Fyrilestrarhaldararnir vóru profilar innan eitt nú føroyskan arkitektur, byggivinnu, byggiharravirksemi, antropologi og list.
text: #000004
text: Vit gera dreymar til arkitektur
text: #000005